Γεώργιος Τσελίκας

Ο Γεώργιος Λ. Τσελίκας (1896 – 10 Δεκεμβρίου 1981) ήταν Έλληνας δικηγόρος και νομάρχης.

Βιογραφία
Γεννήθηκε το 1896 στο Ορτάκιοϊ Βόρειας Θράκης της Αδριανούπολης στη Θράκη, γιος του Λάμπρου Τσελίκα.Περιοδικό Πολύγυρος , έκδοση Λαογραφικού Ομίλου Πολυγύρου, σελ. 12-13 (φωτογραφία του Τσελίκα στη δεξιά σελίδα) Σπούδασε νομικά στη Λειψία. Το 1949 διορίστηκε Νομάρχης Σερρών, θέση στην οποία υπηρέτησε ως το 1951."Πώς τοποθετούνται οι επιλεγέντες Νομάρχαι", Εμπρός, φύλλο 21-9-1949,   σελ.4 Έπειτα διορίστηκε Νομάρχης Χαλκιδικής το 1952 και παρέμεινε νομάρχης ως το 1954, αν και το έργο του ήταν δυσχερές εξαιτίας της διένεξής του με τον τοπικό Τύπο.
Ήταν συνεργάτης με την Εστία Νέας Σμύρνης και μετέφρασε κλασικά έργα της παγκόσμιας λογοτεχνίας.  Πέθανε σε ηλικία 85 ετών τον Δεκέμβριο του 1981 και κηδεύτηκε από τον ιερό ναό του νεκροταφείου Νέας Σμύρνης στις 11 Δεκεμβρίου.Τα Νέα, Κοινωνικά, 11-12-1981, σελ. 10.  Με τη σύζυγό του, Ελένη, απέκτησε παιδιά.

Παραπομπές

Κατηγορία:Νομάρχες Σερρών
Κατηγορία:Νομάρχες Χαλκιδικής